
Poziv na Završnu konferenciju projekta
„Razvoj partnerskog vijeća za tržište rada Šibensko-kninske županije faza III“

Poštovani/a, 
izrazito nam je zadovoljstvo pozvati Vas na završnu konferenciju projekta „Razvoj partnerskog vijeća za tržište rada Šibensko-kninske županije faza III“  koja će se održati u utorak, 10. studenog 2020.g. s početkom u 11 sati u prostorijama Javne ustanove Razvojna agencija Šibensko-kninske županije, Velimira Škorpika 6, Šibenik.
Razvojna agencija Šibensko-kninske županije je u svojstvu nositelja ovaj projekt provela u partnerstvu sa Šibensko-kninskom županijom, Srednjom školom Lovre Montija Knin, Hrvatskim zavodom za zapošljavanje Područni ured Šibenik  i Uredom HGK za područja posebne državne skrbi Knin.
Ovim projektom se tijekom dvije i pol godine aktivno djelovalo na jačanje kompetencija te posljedično poboljšanju situacije po pitanju zapošljavanja i socijalne uključenosti osoba koje pripadaju ranjivim skupinama (mladi, nezaposleni, žene, osobe s poteškoćama itd). u Šibensko-kninskoj županiji. 
U tu svrhu boljeg zapošljavanja, u okviru projekta organizirano je preko 20 različitih edukacija na kojima je bilo uključeno preko 300 osoba, za prekvalifikaciju i osnaživanje kompetencija nezaposlenih: održane su radionice i seminari o poduzetništvu žena; motivacijske prezentacije; okrugli stolovi o unaprijeđenu poduzetničke klime; pojedinačni razgovori s nezaposlenima; razgovori s investitorima u nekoliko županija diljem Hrvatske…
Nadalje, unutar projekta je dodijeljeno četiri (4) potpore male vrijednosti, svaka iznosa od 50.000 kuna za samozapošljavanje ranjivih osoba; revidirala se postojeća Strategija razvoja ljudskih potencijala Šibensko-kninske županije unutar koje su identificirana i deficitarna zanimanja; uspostavila se mreža lokalnih partnerstava za zapošljavanje na razini Hrvatske; nabavljena je oprema za funkcioniranje projektnog ureda u Kninu; izrađeni su i informatički programi i mobilne aplikacije za analizu tržišta rada na području županije; te  su provedene medijske kampanje putem kojih se pripadnike ranjivih skupina kontinuiralo poticalo na aktivno uključivanje u obrazovne programe u svrhu jačanja njihovih profesionalnih kompetencija ali i poticanja poduzetničkog načina razmišljanja.  
Ukupna vrijednost projekta je 1.981.518,59 kuna. Projekt je u 100%-tnom iznosu financiran iz Europskih sredstava i državnog proračuna, odnosno 85%  iznosa projekta sufinancirano je iz sredstava Operativnog programa Učinkoviti ljudski potencijali, a 15% iz proračuna Republike Hrvatske. 
Radujemo se Vašem odazivu te ljubazno molimo da se prilikom sudjelovanja na događaju pridržavate mjera i uputa izdanih od strane nacionalnog i županijskog stožera civilne zaštite. 
Srdačan pozdrav i s poštovanjem,

Voditelj projekta 							Ravnateljica Javne ustanove Razvojna agencija
Grgo Bratić 	      									     Šibensko-kninske županije
Mira Lepur




Program Završne konferencije projekta
„Razvoj partnerskog vijeća za tržište rada Šibensko-kninske županije faza III“
Šibenik, 10. studenog 2020. godine u 11 sati


	11:00 - 11:10
	Registracija sudionika

	
11:10 - 11:20
	
Pozdravni govori
Ravnateljica Razvojne agencije ŠKŽ,  Mira Lepur  
Župan Šibensko-kninske županije, Goran Pauk 


	
11:20 - 11:45
	Predstavljanje projektnih rezultata i dodjela Ugovora za potpore za samozapošljavanje 
Voditelj projekta Razvojne agencije ŠKŽ, Grgo Bratić 


	11:45 - 12:00
	Izjave za medije


	12:00 - 12:30
	Domjenak




Za detaljne informacije o događaju i/ili projektu molimo kontaktirajte voditelja projekta Grgu Bratića na telefon 022/217-113 ili putem e-mail-a:  grgo.bratic@rra-sibenik.hr 

Projekt je sufinancirala Europska unija iz Europskog socijalnog fonda.

